Diari Oficial de la Generalitat Valenciana


Sumari del DOGV 6258, del 03-05-2010 (2010/4421)

Notificació de resolució. Expedient número FHZ 4372/0519 la Vila Joiosa.
------------------------------------------------------------------------

### Dades del document

Número de DOGV
:   6258

Data del DOGV
:   03-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/4421


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de resolució. Expedient número YFX 1908/0519 la Vila Joiosa. [2010/4421]  
Pel fet d'haver resultat infructuoses les gestions realitzades per a efectuar la notificació dirigida a Kjell Marius Kjolseth en representació de la mercantil Solhavet, SL, al domicili que figura en la seua sol·licitud de declaració d'interés comunitari per a la construcció d'un hospital geriàtric a la partida Montesol, parcel·les 367 i 369, polígon 10, del municipi de la Vila Joiosa, d'acord amb el que preveu l'art. 59 de la Llei de règim jurídic de les administracions públiques, es porta a efecte per aquest edicte.  
Acte que es notifica:  
«El conseller de Medi Ambient, Aigua, Urbanisme i Habitatge i vicepresident tercer del Consell va adoptar, en data 23 de novembre de 2009, la resolució que a continuació es transcriu:  
"Vist l'expedient promogut per Kjell Marius Kjolseth en representació de la mercantil Solhavet, SL, de sol·licitud de declaració d'interés comunitari per a la construcció d'un hospital geriàtric a la partida Montesol, parcel·les 367 i 369, polígon 10 del municipi de la Vila Joiosa i de conformitat amb els següents  
Antecedents de fet  
Primer. Amb data 20 de juliol de 2006 el promotor Kjell Marius Kjolseth, en representació de la mercantil Solhavet, SL, va sol·licitar d'aquesta Conselleria declaració d'interés comunitari per a la construcció d'un hospital geriàtric a la partida Montesol, parcel·les 367 i 369, polígon 10 del municipi de la Vila Joiosa.  
Com a antecedent hem d'assenyalar que consta en els arxius del Servei Territorial d'aquesta Conselleria l'expedient tramitat amb el número 03/0720, la pretensió del qual era substancialment idèntica i que va ser objecte de resolució de no-admissió a tràmit dictada amb data 20 de maig de 2004. L'esmentada resolució es basava en el fet que la proposta incomplia clarament els paràmetres de parcel·la mínima i ocupació màxima establits pel planejament general vigent al municipi.  
Segon. Revisada la documentació presentada, pel fet que la sol·licitud d'iniciació no reuneix els requisits establits en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu comú, segons el model d'instància formalitzat, en data 24 de juliol de 2008 es va requerir a l'interessat perquè aportara la documentació necessària per a la tramitació de l'expedient, i se li va concedir un termini de 15 dies amb la indicació que, si no ho feia així, se li consideraria desistit de la seua petició, amb resolució prèvia que ha de ser dictada en els termes que preveu l'article 42 de l'esmentada llei, i en l'article 458 del Reglament d'ordenació i gestió territorial i urbanística, aprovat per Decret 67/2006, de 12 de maig, del Consell, i no consta que haja tingut entrada l'esmentada documentació.  
Tercer. Amb data 22 de setembre de 2009, el Servei Territorial d'Ordenació del Territori d'Alacant proposa considerar desistida la sol·licitud presentada per l'interessat, sense perjudici del seu dret a reproduir novament la sol·licitud en el moment que ho considere convenient.  
Quart. Amb data 23 d'octubre de 2009 el Servei de Coordinació Territorial de la Direcció General d'Urbanisme emet un informe respecte a aquest expedient.  
Fonaments de dret  
Primer. De conformitat amb el que disposa l'article 458 apartat tercer del Decret 67/2006 anteriorment esmentat, el tenor literal del qual és el següent:  
«Rebuda la sol·licitud per la Conselleria, aquesta requerirà, si és procedent, a l'interessat l'esmena de les deficiències o la informació complementària que necessite, amb l'advertiment que es considerarà desistit de la seua petició si no es compleix el que s'ha requerit en el termini de 15 dies.»  
En aquest cas, es tracta d'un procediment iniciat a sol·licitud de l'interessat esmentat sense que li siguen d'aplicació les excepcions legals previstes per a prosseguir-ne la tramitació o limitar-ne els efectes. De manera que procedeix declarar conclús el procediment instruït davant del Servei Territorial d'Ordenació del Territori.  
Segon. De conformitat amb el que disposa l'article 42.1 de la Llei 30/1992, l'administració està obligada a dictar una resolució expressa en tots els procediments i a notificar-la siga quina siga la forma d'iniciació.  
En virtut d'això, el conseller de Medi Ambient, Aigua, Urbanisme i Habitatge és competent per a l'adopció d'aquesta resolució d'acord amb el que preveu l'article 6.e) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre, del Consell de la Generalitat.  
A la vista de les anteriors consideracions i de preceptes legals esmentats, concordants i d'aplicació general, resolc:  
Considerar desistida la sol·licitud formulada per Solhavet, SL, respecte del procediment de declaració d'interés comunitari per a la construcció d'un hospital geriàtric en sòl no urbanitzable del terme municipal de la Vila Joiosa, a la Partida Montesol, polígon 10, parcel·les 367 i 369, i declarar conclús l'expedient tramitat davant del Servei Territorial d'Ordenació del Territori, sense perjudici del seu dret a reproduir novament la seua sol·licitud en el moment que ho estime convenient.  
Contra aquesta resolució, que posa fi a la via administrativa, pot interposar-se recurs de reposició davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació d'aquesta, d'acord amb el que estableixen els articles 116.1 i 117.1 de l'esmentada Llei 30/1992; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que els interessats puguen exercir qualsevol altre recurs que estimen oportú."  
Aquesta notificació és transcripció exacta de la resolució original que consta en l'expedient.»  
València, 1 d'abril de 2010.- El director general d'Urbanisme: José M. Selva Ros.